VEDTÆGTER - K/S SHARE A HORSE – “BANENAVN”

# NAVN OG HJEMSTED

* 1. Kommanditselskabets navn er: K/S Share a Horse – Fyens Væddeløbsbane (herefter benævnt ”*Selskabet”*)
  2. *Selskabet* har hjemsted på adressen Fyens Væddeløbsbane, Prins Haralds Allé 51 B, 5250 Odense SV (herefter benævnt ”*Banen*”).

# FORMÅL

* 1. *Selskabets* formål er at eje eller leje væddeløbsheste med henblik på at udbrede og styrke kendskabet og fastholde tilknytningen til hestevæddeløbssporten, herunder at tiltrække nye mennesker til sporten, at skabe mere aktivitet på *Banen,* samt at skabe et fælles interessegrundlag omkring hestevæddeløbssporten i ejerkredsen.
  2. Hestene, som *Selskabet* ejer eller lejer, skal som et led i opfyldelsen af formålet trænes af en træner (herefter ”*Træneren”*) tilknyttet *Banen*, og hovedsageligt konkurrere i hestevæddeløb, der finder sted på *Banen*.
  3. *Selskabet* kan eje eller leje en eller flere heste. Hver hest skal udbydes særskilt i et henhold til et prospekt på den pågældende hest (herefter betegnet ”*hesteprojekt”*) til interesserede kommanditister.
  4. Det enkelte *hesteprojekt* skal fungere som et lukket kredsløb i økonomisk og administrativ henseende, hvor det indvundne beløb fra salget af kapitalandelene skal benyttes til indkøb eller leje, træning og pasning og pleje af den pågældende hest, som skal trænes med henblik på hovedsageligt at starte hestevæddeløb på *Banen* i den periode, som *hesteprojektet* skal løbe. Indtægter i form af præmier og et senere salg af hesten skal således alene komme ejerne af kapitalandele i det pågældende *hesteprojekt* til gode gennem udlodning senest ved projektets ophør.
  5. Endvidere skal der for hvert *hesteprojekt* udbydes aktiviteter knyttet til den pågældende hest for ejerkredsen af kapitalandelene knyttet til *hesteprojektet*.

# KAPITALFORHOLD, TEGNING OG KAPITALFORHØJELSE

* 1. Kommanditselskabskapitalen for *Selskabet* udgør på stiftelsestidspunktet kr.

**150.000**, der er fordelt på **300** kapitalandele af kr. 500.

* 1. Selskabskapitalen tegnes ved stiftelsen af *DH Share a Horse ApS,* idet forpligtelsen til indbetaling af selskabskapitalen, dog først indtræder, når kapitalandelene bindende er solgt til kommanditisterne.
  2. De enkelte kapitalandele skal være knyttet til ejerskab og driften til en bestemt hest (*hesteprojekt*). Tegningen eller erhvervelsen af kapitalandele blandt kommanditisterne skal således ske på baggrund af et konkret prospekt på en hest.
  3. Tegningen eller salget af kapitalandelene til kommanditister er for *Selskabets* vedkommende betinget af, at der tegnes eller sælger det i prospektet forudsatte antal kapitalandele,
  4. Af prospektet, som forudsættes udarbejdet i samarbejde mellem *DH Share a Horse ApS* og *Banen,* skal fremgå følgende:
     + **Cat’s Gambit, id nr.** **656873**
     + **Galoptræner Sabina Gammelgård**
     + *Den Teknisk Ansvarlige*, **Fynes Væddeløbsbane**
     + Prisen for kapitalandelen, **kr. 500**
     + Samlet antal kapitalandele og angivelse af, hvor mange der skal tegnes, før projektet realiseres. 300 stk. kapitalandele. **Projektet realiseres ved 50 antal solgte**
     + Projektets tegningsperiode,
     + Projektets løbetid – forstået som den periode hesten skal trænes og deltage i løb, inden den sælges eller lejemålet ophører. **Løbetid 1/1 2024 - 30/11 2024.**
     + Driftsbudget for forventede udgifter i projektets løbetid,
     + Angivelse af, om der er forpligtelse til indbetaling et eller flere yderligere beløb i projektets løbetid, og i givet fald størrelsen heraf og forfaldstidspunktet herfor. **Ingen yderligere indbetaling.**
     + Eventuelle rettigheder, som ejerskabet til kapitalandelen, udløser, som fx fri entre på løbsdage for hesten, events for ejerkredsen eller lign. **Fri entré ifm. hestens starter på Fyens Væddeløbsbane**
     + Beskrivelse af, hvordan eventuelle ærespræmier, som hesten måtte vinde, håndteres. **Fordeles ved lodtrækning imellem anpartshavere.**
     + En dyrlægeerklæring, der vurderer hestens aktuelle helbredsmæssige status og på baggrund heraf egnethed til træning og deltagelse i hestevæddeløb i projektets løbetid.
     + Om, og i hvilket omfang hesten forsikres udover den lovpligtige ansvarsforsikring på hesten. **Ingen forsikring.**
  5. *DH Share a Horse ApS* er til enhver tid berettiget til at træffe beslutning om forhøjelse af selskabskapitalen, når dette sker med henblik på *Selskabets* erhvervelse af en hest eller leje af en hest i henhold til *Selskabet*s formål, og kapitalforhøjelsen sker efter de ovenfor beskrevne principper og i øvrigt på en måde, så der ikke sker en forskydning af øvrige kommanditisters rettigheder.

# EJERFORHOLD

4.1. *Selskabet* ejes af kommanditisterne i forhold til antallet af kapitalandele, dog således at hver kapitalandel i økonomisk henseende er knyttet til det *hesteprojekt*, som kapitalandelen er knyttet til.

# HÆFTELSE

* 1. *DH Share a Horse ApS* er *Selskabets* ansvarlige deltager (komplementar) og hæfter direkte og ubegrænset for alle *Selskabets* forpligtelser.
  2. Den enkelte kommanditist i *Selskabet* hæfter alene med det i forbindelse med tegningen af kapitalandelen betalte kontante indskud og for den yderligere betaling som måtte være forudsat i prospektet på det pågældende *hesteprojekt*, som kapitalandelen er knyttet til.

# LEDELSEN

6.1. *DH Share a Horse ApS* forestår ledelsen af *Selskabet*.

# ADMINISTRATION

* 1. Al administration, herunder betaling af regninger, kontakt til *Banen*, den enkelte hests *Træner* og *Den Teknisk Ansvarlige*, administration, tegning og opretholdelse af forsikringer på *Selskabets* vegne, bogføring og udarbejdelse af årsregnskab for *Selskabet* foretages af *DH Share a Horse ApS*.
  2. *DH Share a Horse ApS* kan pålægge hestens *Træner* og *Den Teknisk Ansvarlige* at benytte en IT-platform til administration og eventuelt til udveksling af information om hestens træning og udvikling med ejerkredsen.
  3. *DH Share a Horse ApS* fører en ejerbog, hvori indføres navn, adresse og e- mailadresse på samtlige kommanditister med angivelse af hvilken hest kapitalandelen, som den enkelte kommanditist ejer, er knyttet til. Dette foregår i praksis på Share a Horse-platformen.
  4. *DH Share a Horse ApS* er berettiget til betaling for *Selskabets* administration.

# VEDTÆGTSÆNDRINGER

8.1. Vedtægtsændringer kan besluttes af DH Share a Horse ApS men skal i det omfang de berører nuværende kommanditisters rettigheder eller pligter i væsentligt omfang varsles til udløb af det *hesteprojekt*, som den enkelte kommanditist ejer kapitalandele knyttet til.

# TRÆNER AF HESTEN OG TEKNISK REPRÆSENTANT

* 1. *DH Share a Horse ApS* er berettiget til at udpege en *Træner* og *Den Teknisk Ansvarlige* for de enkelte heste, som ejes af *Selskabet*.
  2. *DH Share a Horse ApS* er berettiget til at indgå en samarbejdsaftale med

*Banen*, hvorefter en flere af ovennævnte beføjelser delegeres til *Banen*.

* 1. *DH Share a Horse ApS* kan efter indstilling fra Den Tekniske Repræsentant beslutte, at en hests *Træner* skal udskiftes.

# MANAGEMENT AF HESTENE

* 1. Hestens *Træner* træffer i samråd med Den Tekniske Repræsentant alle almindelige beslutninger om hestens management under hensyntagen til nærværende vedtægters formålsbestemmelse.
  2. I tilfælde af uenighed mellem hestens *Træner* og Den Tekniske Repræsentant træffer *DH Share a Horse ApS* den endelige beslutning.
  3. Operationer af andet end rutinemæssig eller bagatelagtig præg på hesten, som ikke er dækket af en eventuelt tegnet sygeforsikring, kan alene ske på baggrund af beslutning truffet af *DH Share a Horse ApS*.
  4. Træneren og Den Tekniske Repræsentant skal i rimeligt omfang informere om beslutninger vedrørende hestens management til ejerkredsen knyttet til den enkelte hest. Informationen skal som minimum indeholde beslutninger om løbsplanlægning og information om alle dyrlægebehandlinger vedrørende længerevarende skader og sygdom.

# SALG ELLER AFLVINING AF HESTEN

* 1. Den enkelte hest bortsælges på auktion senest ved udløb af *hesteprojektets*

løbetid.

* 1. Hvis den enkelte hest i *hesteprojektets* løbetid bliver skadet, syg eller på anden vis ikke længere kan anses som egnet til deltagelse i hestevæddeløb og dermed medvirke til opfyldelse af *Selskabets* formål, skal den snarest muligt bortsælges på auktion, eller hvis dette ikke vurderes muligt, foræres væk eller aflives.
  2. Beslutninger efter ovennævnte bestemmelse om førtidigt ophør af et *hesteprojekt* træffes af *DH Share a Horse ApS* efter indstilling fra Hesten *Træner* og/eller *Den Teknisk Ansvarlige*.
  3. Efter salg, aflivning af hesten eller ophør af lejemål vedrørende hesten opgøres det endelige regnskab i det pågældende *hesteprojekt,* hvori også skal indgå de præmieindtægter, som hesten måtte have indvundet i projektets løbetid. Der sker herefter forholdsmæssig udlodning til kommanditisterne, der ejer kapitalandelene knyttet til det pågældende *hesteprojekt*, af det eventuelle provenu mod kommanditisternes samtidige overdragelse af disse kapitalandele til kr. 0 til *Selskabet*.
  4. *DH Share a Horse ApS* er efter overtagelse af kapitalandele ved udløb af et

*hesteprojekt* berettiget til at annullere disse kapitalandele.

# SALG AF KAPITALANDELE

* 1. Såfremt en kommanditist ønsker at sælge sin kapitalandel, kan vedkommende udbyde sin andel til salg via Share a Horses IT-platform.
  2. Ethvert salg er betinget af, at køber tiltræder nærværende vedtægter og overtager den sælgende kommanditists rettigheder og forpligtelser.
  3. Som angivet er alle kommanditister forpligtet til at overdrage deres kapitalandele til *Selskabet* til kr. 0 ved udløb af det *hesteprojekt*, som deres kapitalandele er knyttet til, alene betinget af udlodning af provenuet i det pågældende *hesteprojekt*.

# MISLIGHOLDELSE

13.1. Ved ikke uvæsentlig misligholdelse fra en kommanditists side før udløb af *hesteprojektets* løbetid skal *DH Share a Horse ApS* være berettiget til at overtage kommanditistens kapitalandel til 0 kr.

# REGNSKAB

* 1. *Selskabets* regnskabsår følger kalenderåret.
  2. Der skal for *Selskabet* udarbejdes årsregnskab, der opfylder bogføringslovens krav.
  3. Årsregnskabet udarbejdes med særskilte underregnskaber knyttet til det enkelte *hesteprojekt*.
  4. *Selskabets* generelle administrationsomkostninger fordeles forholdsmæssigt på de enkelte *hesteprojekter*.

# KOMMANDITISTMØDER

15.1. Der afholdes i løbet af et *hesteprojekts* løbetid mindst et møde for kommanditisterne, der ejer kapitalandele knyttet til det pågældende *hesteprojekt*. *Træneren* og *Den Teknisk Ansvarlige* for den pågældende hest deltager på mødet og redegør for hestens udvikling og potentiale.

# ÆRESPRÆMIER

16.1. Medmindre andet fremgår af prospektet, som en kapitalandel er tegnet på baggrund af, udloddes eventuelle ærespræmier til kommanditisterne, som ejer kapitalandele i det pågældende *hesteprojekt*, ved lodtrækning. En kommanditist, der tidligere har vundet en sådan lodtrækning, deltager ikke i en eventuel senere lodtrækning.

# VOLDGIFT

17.1. Eventuelle tvister vedrørende pligter eller rettigheder i henhold til disse vedtægter, der ikke kan løses mindeligt, afgøres efter SEGES Almindelige regler for voldgift om heste (”Hestevoldgiften”).